Снимка: Агенция "Фокус". Преглед на водещите новини в спортния печат
16 Юли 2017 | 09:05 | Агенция "Фокус"
ЦСКА 1948 предложи 8 бона заплата на Камбуров
След атака от ЦСКА и Гонзо, пише на първа страница вестник "Меридиан мач". Напусналият Локо (Пд) часове преди мача с Етър Мартин Камбуров веднага бе атакуван с предложения. Най-сериозните от тях са от Черно море и от третодивизионния ЦСКА 1948, откъдето са готови да плаща по 8000 лева на месец на нападателя и да го съберат с бившите му съотборници Кирил Котев и Емил Гъргоров. Козът на водения от Георги Иванов-Гонзо варненски клуб е шансът да предостави на "черно-бялата" легенда възможност за още елитен футбол и шанс да подобри головия си рекорд. В момента той има 189 попадения в Първа лига и изостана само на 5 от третия във вечната ранглиста Динко Дерменджиев и на 7 от втория Наско Сираков.
Спас Русев постави цел титла пред Левски
Опитвам се да постъпя отговорно към хилядите, които обичат отбора, заяви босът на „сините Собственикът на Левски Спас Русев постави цел титла пред отбора. Той разкри също така, че рокадите в ръководения от него „Виваком" са факт, след като съдът е вписал новото ръководство. Това е повече от важна новина за бъдещето на „сините". „Левски е отбор, който не може да има друга цел освен шампионската титла. С такова намерение и желание влизаме в шампионата", каза Русев пред „Блиц". „Дали съжалявам, че казах, че влизането ми в Левски е случайно стечение на обстоятелствата? Нещата в живота се случват заради някакво стечение на обстоятелствата. Не мога да кажа, че съжалявам за думите си, но не мога да кажа и че Левски е нещо, в което не влагам емоция. Това е изключително публична дейност, тъй като са ангажирани емоциите на стотици хиляди души. Опитвам се да постъпя отговорно към всички тези хора, които обичат Левски", продължи босът на „сините". „Със сигурност мога да кажа, че отборът и спортно-техническото ръководство имаме желание да елиминираме Хайдук. Силно се надявам, че това ще се случи в реванша другата седмица. Би ми се искало Левски да отиде максимално далеч, до класиране в групите на Лига Европа. Но все пак и това, което постигнахме до момента, е в правилната посока , каза още бизнесменът.
Той коментира и темата дали ще има още нови попълнения на „Герена". „Имаме изпълнителен директор, който отговаря и стриктно следи финансите в клуба. Селекцията, която се прави, е съобразена с възможностите на клуба. Какво очаквам да ми се случи като човек, бизнесмен и собственик на Левски? Надявам се да ми се случат хубави неща! Нямам представа какво ще стане в най-близък план, освен приближаващата ваканция, но аз съм позитивен човек и се надявам, че предстоят хубави неща и хубави емоции както с Левски, така и с „Виваком", завърши Спас Русев.
Вратар провали Витоша в дебюта
Вратар провали Витоша (Бистрица) в дебютния мач на отбора в родния елит. Тимът на Костадин Ангелов - Лаптопа загуби с 0:1 при гостуването си на коравия Черно море. Победното попадение на „моряците" бе дело на Георги Божилов, за който това беше повторен дебют за отбора. Той се разписа след безобразна грешка на Михаил Иванов. Иначе мачът не блестеше с особени футболни достойнства. Личеше си, че Черно море все още не са сработили новия отбор, а играчите на Витоша бяха пренапрегнати. Като цяло успехът на „мо-ряците" беше напълно заслужен. Домакините натиснаха от първите минути, в които гостите бяха леко де-зорганизирани. До първата опасност пред вратата на Витоша се стигна в 33-ата мин., когато Чун-чуков стреля с глава, а Мишо Иванов спаси. Пет минути по-късно Коконов получи отлична възможност, но не успя да се възползва. В 43-ата мин. дойде и първата опасност за гостите. Кочилов стреля от добра позиция, но Михайлов изби в корнер. Черно море натисна по-здраво през втората част. Витоша обаче се бранеше добре. В 64-ата мин. Черно море вкара скъпоценния гол. Той падна след дълъг пас на Стефан Станчев и комични действия на Михаил Иванов. Вратарят излезе от полето си, за да посрещне топката. Той замахна да я изрита, но Чунчуков го изпревари и чукна кълбото. Топката попадна в Георги Божилов, който я вкара в празната врата. Попадението тотално обърка Витоша. Гостите се опитаха да го върнат, но това отвори много пространства в отбраната им, а оттам можеше да паднат още голове за Черно море. В 70-ата мин. Атанас Зехиров беше близо до втори гол, но хубавият му удар намери горната греда. Витоша все пак получи възможност да изравни десетина минути преди края, но Григор Долапчиев не успя да се възползва.
Славия спря ЦСКА
Ивайло Димитров носи точка на белите на „Васил Левски", пише на първа страница вестник "Тема спорт". ЦСКА се препъна още на старта на новия сезон. Славия спря червените на "Васил Левски" с 1:1. Армейците поведоха с гол на Каранга през първата част. Те обаче пропуснаха да решат мача, като направиха доста пропуски. В крайна сметка Ивайло Димитров изравни след почивката и донесе точката на Славия. Двата отбора изиграха много добър и динамичен мач, с доста положения, като голяма част от тях бяха в полза на ЦСКА. "Тема Спорт" прогнозира напълно точно стартовия състав на армейците. Стамен Белчев бе избрал 19-годишния Александър Георгиев за заместник на леко контузения ляв бек Недялков. Кулма пък бе предпочетен пред Малинов на позицията зад нападателя Каранга. Целият двубой протече динамично, като особено преди почивката ЦСКА имаше пълен контрол върху събитията на терена, а Славия действаше на контраатаки. Белите стигнаха до 2-3 положения по този начин, но им липсваше точност. Армейците пък съсредоточиха много голяма част от нападенията си по левия фланг, където тормозеха новото попълнение на съперника - гърка Папасо-янопулос. Александър Георгиев се включи на добро ниво и също като Недялков, когото заместваше, имаше постоянен стремеж да играе в по-предни позиции. В 9-ата минута Симао шутира от въздуха с гръб към вратата, но прати в аут. Малко по-късно Иван Минчев стреля опасно от дистанция, но също неточно. В 20-ата минута Славия направи контра, която Ивайло Димитров не успя да завърши по добър начин и стреля слабо в ръцете на Китанов. Веднага след това червените отговориха с диагонален шут на Меркадо в аут. Така се стигна до 28-ата минута, когато ЦСКА поведе. Кулма намери с хубав пас Александър Георгиев отляво. Бранителят центрира прецизно към Каранга, който с глава от десетина метра простреля Петков за 1:0. В ситуацията Стефан Велков се препъна и не успя да се противопостави на бразилския нападател.
Армейците опитаха бързо да стигнат до втори гол, но в 33-ата минута опасен удар на Меркадо бе отклонен от стража Петков в корнер. 120 секунди по-късно Славия отговори с много добра контра, като Ивайло Димитров остана сам срещу Китанов, но не успя да го преодолее. След това Кулма стреля слабо в ръцете на Петков, а в самия край на първата част Бодуров с глава затрудни вратаря. Десподов пък на два пъти не успя да нанесе точен шут. ЦСКА избяга от играта си в контролите, когато често подаваше по земя в наказателното поле, докато срещу Славия преобладаваха центриранията. В първия четвърт час след почивката армейците не успяха да създадат опасност. В 56-ата минута пък Каранга бе заменен принудително, след като бе фаулиран. Малко след това Йомов стреля силно от дистанция, без да затрудни Китанов. 60 секунди по-късно Петков изби центриране от фланга в напречната греда, кълбото тупна пред голлиния-та, но защитата на Славия изчисти. В 61-ата минута ЦСКА изпусна чисто положение. Кубемба сервира кълбото на Десподов фронтално на вратата, но крилото нанесе лош удар и прати в аут от отлична позиция. И след поредния пропуск армейците бяха наказани. В 62-ата минута Владислав Узунов изведе Ивайло Димитров в наказателното поле. Нападателят изпревари Бодуров, остана сам срещу Китанов и с удар по земя под плонжа му изравни за 1:1. Малко след това Йомов прати кълбото в мрежата, но гол не бе зачетен правилно заради засада. В 69-ата минута Минчев центрира от фаул и Петко Христов засече опасно с глава, но на сантиметри покрай гредата в аут. Малко по-късно официален дебют за ЦСКА записа португалският халф Тиаго Родригес, който бе привлечен от Порто. Армейците имаха превъзходство в заключителния четвърт час. Кулма затрудни Петков, но стражът изби в корнер. Червените изпуснаха още няколко положения в последните минути. Така ЦСКА зацикли на старта на сезона, а Славия затвърди възхода си при новия наставник Златомир Загорчич.
Локо София загуби от новак във Втора лига
Локомотив София загуби от новака във Втора лига Струмска слава Радомир с 1:2 при представянето на отбора за новия сезон. 350 зрителите на стадиона в "Надежда" аплодираха своите любимци преди срещата, но головете на двамата братя Николай и Борислав Николови в 49-ата и 54-ата попариха ентусиазма на домакините. Попадението за железничарите бе дело на Николай Цветков в заключителните минути на двубоя. Срещата започна по-добре за Локо София, които упражниха домакински натиск, но до по-сериозни опасности не се стигна. В 30-ата минута Струмска слава бе близо до попадение, но ударът на Стоян Георгиев премина встрани от вратата. Три минути по-късно Курдов се опита да прехвърли Костадинов, но стражът на гостите умело изби топката в корнер. Второто полувреме започна отлично за гостите. В 49-ата минута Яначков не се намеси умело при удар и след като топката се отби в гърдите му, Борислав Николов реализира за 0:1. Последва добра възможност пред Кадифчин, но вратарят на радомирци изби с вещина. В 54-ата минута гостите удвоиха преднината си. Николай Николов се възползва от отлично центриране и с глава остави безпомощен стража на домакините. Веднага след попадението Локомотив заигра по-активно и в 66-ата минута Стоилов бе изведен отлично от Цветков, но вратарят на Струмска слава Костадинов се намеси и предотврати опасността. Две минути по-късно Александров нацели напречната греда на радомирци. Локомотив стигна до попадение в заключителните пет минути на двубоя след красив гол на Николай Цветков от средна дистанция. За двата отбора следващата седмица предстои да стартират участието си във Втора лига. Столичните железничари ще гостуват на Лудого-рец II в Разград, а Струмска слава ще пътува до Ловеч, за да премери сили с друг новак във втория ешелон - Литекс.
Анте Ерцеп Брьондби: Мислим само за реванша в България
Нападателят на Хайдук Анте Ерцег не отписа шансовете на Левски да продължи напред в Лига Европа. Стрелецът бе попитан за коментар как приема жребия за третия квалификационен кръг на надпреварата, в който победителят от двойката ще се срещне по-силния от сблъсъка Брьондби - Вааса (шведите взеха аванс от 2:0 като домакини). Мачовете от следващата фаза са на 27 юли и 3 август. "Уважаваме потенциалните съперници, но в момента не мислим за тях, а само за Левски. Освен това започваме в първенството с тежък мач срещу Локомотива на "Максимир". А след това ни предстои и реванш срещу Левски. Целта ни е да стартираме добре в шампионата, а след това да завършим започнатото срещу българите. Едва след като мине мачът в София, можем да мислим за евентуален противник в лицето на Брьондби. Трябва да вървим крачка по крачка, а не да се разпиляваме", каза Ерцег пред "Слободна Далмация". Халфът Йосип Радошевич пък изрази увереност, че Хайдук ще спечели и реванша с Левски. "Най-важното е, че спечелихме домакинството си. Стартът на сезона винаги е труден. Мисля обаче, че през цялото време контролирахме случващото се на терена. Искахме да вкараме още един гол, но не успяхме, въпреки че на няколко пъти бяхме много близо. Вярвам, че ще отидем в София и пак ще спечелим. Убеден съм, че ще продължим напред. В България ще е трудно, ще подходим много сериозно към реванша. Но смятам, че имаме сили отново да доминираме и да продължим напред. Левски е силен отбор, всеки тим в евро-турнирите има своите добри качества. Ние трябва да се съсредоточим върху нашите качества и да продължим да ги развиваме. Трябва да станем по-силни", каза Радошевич. Той посочи, че на Левски ще му бъде трудно без фенове на "Герена". "В Дугополие атмосферата бе добра, феновете ни дадоха попътен вятър. А съперникът няма да има поддръжка, което е от наша полза. Сега ни предстои мач с Локомотива. Времето ни за подготовка е малко, но се надявам да спечелим. Трябва ни победа, за да отидем с позитивна нагласа в София", посочи полузащитникът.
Reuters: Според началник-щаба на армията на САЩ ракетната заплаха от Северна Корея се засилва по-бързо от очакваното
27 Юли 2017 | 23:48 | Агенция "Фокус"
Вашингтон. Според ген. Марк Майли, началник-щаб на сухопътните сили на армията на САЩ, изпитанието на Северна Корея, проведено на 4 юли, на междуконтинентална балистична ракета показва, че възможностите ѝ се развиват значително по-бързо от очакваното, предаде Reuters.
Ген. Майли посочи, че все още има време за невоенно решение на кризата, причинена от севернокорейските ракет Карта на сайта: